महाश्येन
महाश्येन (ईगल) शिकार करने वाले बड़े आकार के पक्षी हैं। इस पक्षी को ऊँचाई से ही प्रेम है, धरातल से नहीं। यह धरातल की ओर तभी दृष्टिपात करता है, जब इसे कोई शिकार करना होता है। इसकी दृष्टि बड़ी तीव्र होती है और यह धरातल पर विचरण करते हुए अपने शिकार को ऊँचाई से ही देख लेता है। यूरेशिया और अफ्रीका में इसकी साठ से अधिक प्रजातियाँ स्पेसीज (species)पायी जाती हैं।
कोकनी लौवा
कोकनी लौवा () ("Perdicula erythrorhyncha") बटेर परिवार का एक पक्षी है जो केवल भारत में ही पाया जाता है।  इसकी लंबाई १७ से १९ से.मी. और वज़न ६८ से ८८ ग्राम होता है।  इसकी दो आबादियाँ हैं, एक पूर्वी और दूसरी पश्चिमी और दोनों ही पहाड़ी इलाकों में रहना पसन्द करते हैं।  यह मध्यम आकार के झुण्ड में रहता है और ख़तरा महसूस होने पर यकायक पूरे का पूरा झुण्ड चौंकाने वाली तेज़ी से उड़ जाता है।